আনু মুহাম্মদ

আনু মুহাম্মদ, (জন্ম: ২২ সেপ্টেম্বর, ১৯৫৬) পুরো নাম আনু মুহাম্মদ আনিসুর রহমান হলেও আনু মুহাম্মদ নামেই অধিক পরিচিত। বাংলাদেশে মার্কসীয় অর্থনীতি ও রাজনৈতিক অর্থনীতি সংক্রান্ত আলোচনায় তিনি সবচেয়ে পরিচিত লেখক। জাহাঙ্গীরনগর বিশ্ববিদ্যালয়ের অর্থনীতি বিভাগের শিক্ষক ছিলেন।
১৯৮২ সালে জাহাঙ্গীরনগর বিশ্ববিদ্যালয়ের অর্থনীতি বিভাগে যোগদান করেন। তিনি ২০২৩ সালে অধ্যাপক হিসেবে অবসর গ্রহণ করেন। এছাড়া একই বিশ্ববিদ্যালয়ের নৃবিজ্ঞান বিভাগেও শিক্ষকতা করেছেন। শিক্ষকতার পাশাপাশি বাংলাদেশে শোষণ, বৈষম্য, নিপীড়ন ও আধিপত্য বিরোধী তত্ত্বচর্চ‍া ও লড়াইয়ের একজন সক্রিয় ও সরব মুখ হিসেবে সুপরিচিত হয়ে ওঠেন।

“আনু মুহাম্মদ” নাম নিয়ে ১৯৭৩ সাল থেকে শাহাদৎ চৌধুরী সম্পাদিত সাপ্তাহিক বিচিত্রায় নিয়মিত লিখতে থাকার মধ্য দিয়ে তিনি লেখক হিসেবে বাংলাদেশে পরিচিত হয়ে ওঠেন। বর্তমানে তিনি বাংলাদেশের একজন অন্যতম প্রধান পাবলিক ইনটেলেকচুয়াল বা জনস্বার্থের বুদ্ধিজীবী হিসেবে সুপ্রতিষ্ঠিত। তিনি লেখালেখির পাশাপাশি রাজনীতিতেও সক্রিয় ভূমিকা রাখেন।

তিনি ১৯৮৪ থেকে ১৯৯৩ সাল পর্যন্ত বাংলাদেশ লেখক শিবিরের সাধারণ সম্পাদক হিসেবে চার দফায় দায়িত্ব পালন করেন। ছিলেন গণতান্ত্রিক বিপ্লবী জোটের কেন্দ্রীয় সমন্বয় কমিটির সদস্য (১৯৮৭-২০০০)। তিনি বাংলাদেশ ট্রেড ইউনিয়ন ফেডারেশন ও বাংলাদেশ কৃষক ও গ্রামীণ মজুর ফেডারেশনের কেন্দ্রীয় কমিটির সদস্য হিসেবেও দায়িত্ব পালন করেছেন।

১৯৯১ সালে গঠিত ১০১ সদস্য বিশিষ্ট একাত্তরের ঘাতক দালাল নির্মূল কমিটির সদস্য ছিলেন। ১৯৯২ সালের ২৬শে মার্চ একাত্তরের যুদ্ধাপরাধীদের বিচারের জন্য সোহরাওয়ার্দী উদ্যানে লক্ষাধিক লোকের অংশগ্রহণে যে গণআদালত বসে সেই গণআদালতের অন্যতম সংগঠক হিসেবে ভূমিকা পালন করেন।

তিনি ১৯৯২ - ১৯৯৮ পর্যন্ত পার্বত্য চট্টগ্রাম মৌলিক অধিকার সংরক্ষণ কমিটির কেন্দ্রীয় সংগঠক হিসেবেও কাজ করেন।

জাহাঙ্গীরনগর বিশ্ববিদ্যালয়ের যৌন নিপীড়নবিরোধী আন্দোলনের প্রেক্ষাপটে অধ্যাপক আনু মুহাম্মদ জাহাঙ্গীরনগর বিশ্ববিদ্যালয়ের যৌন নিপীড়ন বিরোধী নীতিমালা প্রণয়নের ক্ষেত্রে অগ্রণী ভূমিকা পালন করেন। বাংলাদেশে জাহাঙ্গীরনগর বিশ্ববিদ্যালয়েই প্রথবারের মতো যৌন নিপীড়নবিরোধী নীতিমালা প্রণীত হয়। যার ধারাবাহিকতায় পরবর্তীতে বাংলাদেশ হাইকোর্ট ২০০৯ সালে সকল শিক্ষাপ্রতিষ্ঠান ও কর্মক্ষেত্রের জন্য যৌন নিপীড়নবিরোধী নীতিমালা প্রণয়নের নির্দেশনা দেন। অধ্যাপক আনু মুহাম্মদ ১৯৯৭ সালে জাহাঙ্গীরনগর বিশ্ববিদ্যালয়ে গঠিত ৮ই মার্চ পর্ষদ এবং ১৯৯৯ সালে ঢাকায় গঠিত যৌন নিপীড়ন প্রতিরোধ মঞ্চের অন্যতম সংগঠক ছিলেন।

এছাড়াও তিনি ১৯৮৬ ও ১৯৮৭ সালে জাহাঙ্গীরনগর বিশ্ববিদ্যালয় শিক্ষক সমিতির সাধারণ সম্পাদক এবং বাংলাদেশ বিশ্ববিদ্যালয় শিক্ষক সমিতি ফেডারেশনের যুগ্ম মহাসচিব হিসেবেও দায়িত্ব পালন করেন।

অধ্যাপক আনু মুহাম্মদ বাংলাদেশের প্রাকৃতিক সম্পদে জনগণের মালিকানা প্রতিষ্ঠা এবং প্রাণ-প্রকৃতি রক্ষার আন্দোলনসহ যে কোন প্রকার নির্যাতন, শোষণ, অন্যায়ের বিরুদ্ধে সোচ্চার ভূমিকা পালন করে যাচ্ছেন।
তিনি ২০০৫-২০২১ পর্যন্ত বাংলাদেশের তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটির (এরপর থেকে জাতীয় কমিটি বলা হবে) সদস্য সচিব ছিলেন। তিনি ২০০৬ সালে দিনাজপুরের ফুলবাড়ীতে উন্মুক্ত কয়লা খনি বিরোধী আন্দোলনে নেতৃত্ব দেন। সেসময় এশিয়া এনার্জিকে বাংলাদেশ থেকে বহিঃস্কার ও উন্মুখ খনি নিষিদ্ধসহ বিভিন্ন দফা সম্বলিত একটি চুক্তি স্বাক্ষরিত হয় সরকার ও জনগণের মধ্যে যেটি ফুলবাড়ী সমঝোতা চুক্তি নামে পরিচিত। অধ্যাপক আনু মুহাম্মদ সেই ফুলবাড়ী সমঝোতা চুক্তিতে জনগণের পক্ষ থেকে স্বাক্ষর করেন।

অধ্যাপক আনু মুহাম্মদ ২০০৯ সালের ২ সেপ্টেম্বর কনোকোফিলিপসের সাথে জাতীয় স্বার্থ বিরোধী চুক্তির প্রতিবাদের জাতীয় কমিটির পেট্রোবাংলা ঘেরাও কর্মসূচীতে অংশ নিলে সেসময় নির্মম পুলিশী নির্যাতনের শিকার হন। এছাড়াও ২০১১ সালের ২রা জুলাই কনোকোফিলিপসের সাথে দেশবিরোধী চুক্তি ও জাতীয় স্বার্থবিরোধী তৎপরতার প্রতিবাদে জাতীয় কমিটির ডাকা হরতালে অংশ নেয়ার সময় পুলিশ তাকে গ্রেপ্তার করে। সুন্দরবনবিনাশী রামপাল কয়লাবিদ্যুৎ প্রকল্প বাতিলের আন্দোলন চলাকালে তিনি একাধিকবার প্রাণনাশের হুমকি পান।

বাংলাদেশে ১৫ বছর ধরে শাসনক্ষমতায় থাকা শেখ হাসিনার সরকারের বিরুদ্ধে ২০২৪ সালের জুলাই-আগস্ট মাসে যে শিক্ষার্থী-জনতার যে গণঅভ্যুত্থান ঘটে সেই গণঅভ্যুত্থান চলাকালীন সময়ে যখন কারফিউ এবং গণগ্রেফতারের কারণে আন্দোলন স্তিমিত হয়ে আসছিল ঠিক সেই সময়ে তিনি ২ আগস্ট ২০২৪ তারিখে প্রেসক্লাবের সামনে থেকে দ্রোহযাত্রা নামক হাজার হাজার মানুষের এক প্রতিবাদ যাত্রায় সভাপতিত্ব করে শেখ হাসিনার পদত্যাগের দাবী তোলেন। এরপর ৩ আগস্ট ২০২৪ তারিখে শেখ হাসিনার সরকারের পদত্যাগের এক দফা দাবি ঘোষণা করে বৈষম্যবিরোধী ছাত্র আন্দোলন।

 সর্বজনকথা 
অধ্যপক আনু মুহাম্মদ বর্তমানে ত্রৈমাসিক বাংলা জার্নাল সর্বজনকথার সম্পাদক হিসেবে দায়িত্ব পালন করছেন। সর্বজনকথা ২০১৪ সাল থেকে নিয়মিতভাবে প্রকাশিত হচ্ছে। বর্তমানে সর্বজনকথা তার ১০ম বর্ষে পদার্পন করেছে।

 গ্রন্থতালিকা 
+নংগ্রন্থের নামপ্রকাশনীপ্রকাশকাল১বিশ্ব পুঁজিবাদ ও বাংলাদেশের অনুন্নয়নকরিম প্রকাশনী
সংহতি প্রকাশনী (২য় সংস্করণ)১৯৮৩
২০০৭ ২বাংলাদেশের দুুর্ভিক্ষ 
(সহ লেখক: আতিউর রহমান)পাঁপড়ি প্রকাশনী১৯৮৪৩বাংলাদেশের গ্রামীণ সমাজ ও অর্থনীতিশহীদ প্রকাশনী
মীরা প্রকাশন (২য় সংস্করণ)১৯৮৫
২০০০৪বাংলাদেশের উন্নয়ন সংকট এবং এনজিও মডেলপ্রচিন্তা প্রকাশনী
২য় সংস্করণ
৩য় সংস্করণ১৯৮৮
২০০০
২০২১৫বাংলাদেশের কোটিপতি, মধ্যবিত্ত ও শ্রমিকচলন্তিকা প্রকাশনী
বাঙ্গালা গবেষনা (২য় সংস্করণ)১৯৯২
২০২২৬অনুন্নত দেশে সমাজতন্ত্র: সংগ্রাম ও অভিজ্ঞতাপ্রতীক প্রকাশনী
সংহতি প্রকাশনী (২য় সংস্করণ)১৯৯৩
২০১৯৭ক্রান্তিকালীন বিশ্ব অর্থনীতি ও উন্নয়ন সাম্রাজ্যবস্তু প্রকাশন
মীরা প্রকাশনী (২য় সংস্করণ)১৯৯২
২০০১৮পুঁজির আন্তর্জাতিকীকরণ ও অনুন্নত বিশ্বসমাজ নিরীক্ষণ কেন্দ্র, ঢাকা বিশ্ববিদ্যালয়
শ্রাবণ প্রকাশনী (২য় সংস্করণ)১৯৯৩
২০০৬৯সমাজ, সময় ও মানুষের লড়াইসন্দেশ প্রকাশনী১৯৯৪১০ধর্ম, রাষ্ট্র ও গণতান্ত্রিক আন্দোলনচার্বাক প্রকাশনী১৯৯৪১১বাংলাদেশের উন্নয়ন কি অসম্ভব?জাতীয় গ্রন্থ প্রকাশন১৯৯৫১২কলম্বাসের আমেরিকা আবিষ্কার ও বহুজাতিক মানুষেরাজাতীয় গ্রন্থ প্রকাশন১৯৯৫১৩নারী, পুরুষ ও সমাজসন্দেশ প্রকাশনী
সন্দেশ প্রকাশনী (২য় সংস্করণ)
সংহতি প্রকাশনী (৩য় সংস্করণ)১৯৯৭
২০০৫
২০১২১৪রাষ্ট্র ও রাজনীতি: বাংলাদেশের দুই দশকসন্দেশ প্রকাশনী২০০০১৫বাংলাদেশের অর্থনীতির চালচিত্রশ্রাবণ প্রকাশনী২০০০১৬আতঙ্কের সমাজ সন্ত্রাসের অর্থনীতিমীরা প্রকাশন২০০১১৭অর্থশাস্ত্রের মূলনীতিবাংলাদেশ উন্মুক্ত বিশ্ববিদ্যালয়২০০১১৮বাংলাদেশের তেল-গ্যাস: কার সম্পদ কার বিপদ?জাতীয় গ্রন্থ প্রকাশন২০০২১৯বিশ্বায়নের বৈপরীত্যশ্রাবণ প্রকাশনী
শ্রাবণ প্রকাশনী (২য় সংস্করণ)
সংহতি প্রকাশনী (৩য় সংস্করণ)২০০৩
২০০৭
২০২১২০বাংলাদেশের অর্থনীতির গতিমুখশ্রাবণ প্রকাশনী
বাঙ্গালা গবেষণা (২য় সংস্করণ)২০০৫
২০২২২১মানুষের সমাজরৌদ্র প্রকাশনী
সংহতি প্রকাশনী (২য় সংস্করণ)২০০৫
২০১০২২উন্নয়নের রাজনীতিসূচিপত্র২০০৬২৩বিপ্লবের স্বপ্নভূমি কিউবাশ্রাবণ প্রকাশনী
শ্রাবণ প্রকাশনী (২য় সংস্করণ)
সংহতি প্রকাশনী (সংহতি সংস্করণ)২০০৭
২০১০
২০১৭২৪ফুলবাড়ী, কানসাট, গার্মেন্টস ২০০৬শ্রাবণ প্রকাশনী২০০৭২৫কোথায় যাচ্ছে বাংলাদেশ?সংহতি প্রকাশনী২০০৮২৬অরক্ষিত মানুষ অরক্ষিত দেশএডর্ণ প্রকাশনী২০০৯২৭ইলিয়াস ও প্রশ্নের শক্তিশ্রাবণ প্রকাশনী

গ্রন্থিক প্রকাশন (২য় বর্ধিত  সংস্করণ)২০০৯

২০২২২৮Development or Destruction, Essays on Global Hegemony,  Corporate Grabbing and Bangladeshশ্রাবণ প্রকাশনী২০০৭২৯আনু মুহাম্মদের সাক্ষাৎকাররোদেলা প্রকাশনী২০১০৩০পুঁজির অন্তর্গত প্রবণতা: মানুষ, সম্পদ, প্রকৃতিসংহতি প্রকাশনী২০১০৩১অর্থশাস্ত্র পরিচয়সংহতি প্রকাশনী২০১০৩২সামরিক শাসনের দশকেনবরাগ প্রকাশনী২০১১৩৩সত্তর দশকেএকুশে প্রকাশনী২০০৯৩৪বাংলাদেশে শিল্পোদ্যোক্তাক্যাথার্সিস পাবলিশিং২০০৮৩৫ঈশ্বর পুঁজি ও মানুষমাওলা ব্রাদার্স২০১৪৩৬বাংলাদেশের মুক্তিযুদ্ধ, সাম্রাজ্যবাদ ও ভারতপ্রশ্ননবরাগ প্রকাশনী২০১৪৩৭আমরা ৯৯%মানুষজন প্রকাশনী২০১৫৩৮‘সন্ত্রাসবিরোধী যুদ্ধ’: আফগানিস্তান, ইরাক, বাংলাদেশ..আলোঘর প্রকাশনা২০১৬৩৯উন্নয়নের বৈপরীত্যমাওলা ব্রাদার্স২০১৮৪০প্রাণ প্রকৃতি বাংলাদেশমাওলা ব্রাদার্স২০১৯৪১রাষ্ট্র আছে রাষ্ট্র নাইসংহতি প্রকাশনী২০১৯৪২হুগো শ্যাভেজের সাথে ভেনেজুয়েলার গল্পসংহতি প্রকাশনী২০২০৪৩Development Re-examined: Construction and Consequences of  Neo- liberal BangladeshUPL২০২০৪৪করোনাকালে বাংলাদেশসংহতি প্রকাশনী২০২১৪৫চীন: পরাশক্তির বিবর্তনবিজবাংলা মিডিয়া লিমিটেড২০২৩

 অনুবাদ গ্রন্থ 
১. মনের আলোয় রঙের ভুবন, ১৯৭৮ (অগ্রন্থিত)।

২. ফানশেন, ১৯৭৯-৮০ (অগ্রন্থিত)।  

৩. আদিবাসী বিদ্রোহ, ১৯৮১ (অগ্রন্থিত)।

৪. হাত বাড়িয়ে দাও (বিচিত্রা, ১৯৮২), ১৯৯২, ১৯৯৪, ১৯৯৬, ২০০০, ২০১০, ২০১২, ২০১৪, ২০১৬, ২০১৮, ২০২০।

৫. বাংলাদেশে বর্গাচাষ ও বর্গাচাষী আন্দোলন, পল্লব পাবলিশার্স, ১৯৯১।

৬. এঙ্গেলসের এন্টি ড্যুরিং, জাতীয় গ্রন্থ প্রকাশন, ২০০৫। ২য় মুদ্রণ ২০২১।

 পুস্তিকা 
১. সোভিয়েত ইউনিয়নের অর্থনীতির রূপান্তর ও সমাজতন্ত্র, পাঁপড়ি প্রকাশনী, ১৯৮২।

২. আন্তর্জাতিক কমিউনিষ্ট আন্দোলনের সংকট: চীন প্রসঙ্গ, সংস্কৃতি প্রকাশনী, ১৯৮৩।

৩. সাম্রাজ্যবাদী সাহায্য সংস্থা, টার্গেট গ্রুপ ও কৃষক মুক্তি, বাংলাদেশ কৃষক ফেডারেশন, ১৯৮২,     ১৯৮৬।

৪. ছাত্র সমাজ, ছাত্র আন্দোলন ও বিপ্লবী রাজনীতি, সংস্কৃতি প্রকাশনী, ১৯৮৫।

৫. ব্যাংক বিরাষ্ট্রীয়করণ ও লুটেরা অর্থনীতি, বাংলাদেশ ট্রেড ইউনিয়ন ফেডারেশন, ১৯৮৬।

৬. সিপিবির রাজনীতি ও লেজুড়বাদ, সংস্কৃতি প্রকাশনী, ১৯৮৭।

৭. আমাদের সমাজ, সমাজ পরিবর্তনের নিয়ম ও সমাজতন্ত্র, সংস্কৃতি প্রকাশনী, ১৯৮৮।

৮. সমাজতন্ত্রের বিকাশ ধারা ও বিরুদ্ধ শক্তির বিকাশ, সংস্কৃতি প্রকাশনী, ১৯৯১।

৯. মজুরী ও উৎপাদনশীলতা, দীপ্র প্রকাশনী, ১৯৯২।

 গ্রন্থ সম্পাদনা 
আসহাবউদ্দীন আহমদ রচনাবলী (১-৩ খন্ড), মীরা প্রকাশনী, ২০০৪।
Bangladesh at 25, UPL, 1996 (with Abdul Bayes)
পারমাণবিক বিদ্যুৎ: বাংলাদেশে রূপপুর প্রকল্প ও বিশ্ব অভিজ্ঞতা, ইউপিএল, ২০২৩ (সাথে কল্লোল মোস্তফা এবং মোশাহিদা সুলতানা)
 পত্রিকা সম্পাদনা 
অংকুর (১৯৭২-৭৩)

শিরোনাম, ইকনমিক স্টাডি বুলেটিন (১৯৭৬-৭৯)

সাংস্কৃতিক আন্দোলন (১৯৮১-১৯৯০)

নির্বাহী সম্পাদক, সংস্কৃতি (১৯৮১-১৯৯৯)

তৃণমূল (১৯৯৮-২০০০)

নতুন পাঠ (২০০২–২০০৩)

মেঘবার্তা (১৯৯৮-২০১২)। ইন্টারনেট পত্রিকা মেঘবার্তা  বাংলাদেশের প্রথম অনলাইন ম্যাগাজিন ছিল।

সমাজবিজ্ঞান অনুষদ সমীক্ষা, জাবি (২০১৩- ২০২২)

সর্বজনকথা (২০১৪-)

 তথ্যসূত্র 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী অর্থনীতিবিদ
বিষয়শ্রেণী:বাংলাদেশী মার্ক্সবাদী
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী রাজনৈতিক লেখক
বিষয়শ্রেণী:বাংলাদেশী শিক্ষায়তনিক